Ego Iohannes dominus Rovreti notum facio presentibus et futuris quod ego obligavi me et heredes meos in perpetuum ecclesie Eduensi vinculo hominii pro eo quod interfui forefacto quod commissum est a ducissa Burgundie in potestate Beligniaci, propter quod etiam ego ipse donavi predicte ecclesie et concessi laude uxoris mee in molendino et in botorio stagni mei viginti solidos annuatim in festo omnium Sanctorum solvendos: ita quod si dicta pecunia in dicto botorio non possit percipi, in molendino percipietur. Datum Rovreti anno gracie Mº CCº XXº, mense Iunii.